De Stijl
Store norske leksikon,Kunst og estetikk,Bildende kunst,Kunsthistorie,Tidlig abstrakt billedkunst
De Stijl var en nederlandsk kunstnergruppe med navn etter tidsskriftet De Stijl, som utkom i 1917–1928.
Etablering Gruppen ble dannet i 1917 av maleren Theo van Doesburg. Målet var å nå frem til en avklaret og ren stil for både arkitektur, maleri og skulptur gjennom et samarbeid mellom kunstartene og gjennom en sterk geometriserende forenkling. Viktige kunstnere Den mest betydningsfulle kunstneren innen gruppen var Piet Mondrian, blant billedhuggerne kan nevnes George Vantongerloo. Manifest i 1920 Innen billedkunst kalles retningen neoplastisisme. De utgav et manifest i 1920. Innen arkitekturen satte retningen sterke spor både i Nederland og Tyskland med utøvere som Jacobus Johannes Pieter Oud og Gerrit Rietveld.Den tyske Bauhausgruppen kan sees på bakgrunn av og i sammenheng med denne bevegelsen. Les mer i Store norske leksikon Kunst i Nederland abstrakt kunst Litteratur Blotkamp, Carel m.fl.: De Stijl: the formative years, 1986, isbn 0-262-52149-0, Finn boken